Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 632/13/8802	Košice I, 9.1.2014
EEČ : 2-63-57-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v Košiciach ani inde neplnil od mesiaca augusta 2012 doposiaľ vyživovaciu povinnosť k mal. dcére XXXXX., XXXXX, hoci táto povinnosť mu vyplýva z rozsudku Okresného súdu XXXXX XXXXX sp. zn. XXXXX/00 z 26.04.2001, právoplatného 27.06.2001, vo výške 33, 19 EUR mesačne vždy do 30-teho dňa mesiaca vopred, čím takto vznikol dlh na výživnom pre matku dieťaťa XXXXX vo výške 531,10 EUR (vrátane novembra 2013)

lebo zanikla trestnosť činu

Odôvodnenie:
Uznesením vyšetrovateľa  OR PZ XXXXX, OKP, sp. zn. ČVS:ORP-XXXXX/4-OVK-KE-13 z 24.10.2013 bolo podľa § 199 ods. 1 Trestného poriadku začaté trestné stíhanie a dňa 19.11.2013 podľa § 206 ods. 1 Trestného poriadku vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. a)  Trestného zákona na tom skutkovom základe, že :

·	v Košiciach ani inde neplnil od mesiaca augusta 2012 doposiaľ vyživovaciu povinnosť k mal. dcére XXXXX XXXXX, hoci táto povinnosť mu vyplýva z rozsudku Okresného súdu XXXXX XXXXX sp. zn. XXXXX z 26.04.2001, právoplatného 27.06.2001, vo výške 33, 19 EUR mesačne vždy do 30-teho dňa mesiaca vopred, čím takto vznikol dlh na výživnom pre matku dieťaťa XXXXX vo výške 531,10 EUR (vrátane novembra 2013)

Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom vyšetrovateľa na rozhodnutie podľa § 215 ods. 1 písm. h/ Trestného poriadku, keďže obvinený dlžné výživné uhradil v celom rozsahu. 

Preskúmaním spisového materiálu som zistil, že obvinený uhradil celú dlžnú sumu a to poštovou poukážkou č. XXXXX z 18.12.2013 vo výške 531,10 EUR.

Keďže spis vyšetrovateľ ukončil dňa XXXXX, výživné je uhradené aj vrátane novembra 2013. Pokiaľ by však naďalej nebola plnená vyživovacia povinnosť po dobu troch mesiacov, vrátane decembra 2013, matka oprávnenej osoby má právo podať ďalšie trestné oznámenie na obvineného. 

Podľa § 86 písm. a) Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikne trestnosť činu. 

	Uhradením dlžného výživného teda zanikla trestnosť prečinu zanedbania povinnej výživy podľa § 207 ods. 1, ods. 3 písm. b)  Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia.
Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní.

Poučenie:
Proti tomuto uzneseniu je prípustná sťažnosť, ktorú možno podať do   troch dní od jeho oznámenia na tunajšiu prokuratúru, o ktorej rozhodne Krajská prokuratúra v Košiciach. Sťažnosť má odkladný účinok. 

JUDr. Ľuboš Kmec
prokurátor